# Viggo Mortensen

Viggo Mortensen

den| Reizh pe jener | paotr  |
| Bro ar geodedouriezh | Stadoù-Unanet, Rouantelezh Danmark  |
| Anv e yezh-vamm an den | Viggo Mortensen  |
| Anv ganedigezh | Viggo Peter Mortensen  |
| Anv-bihan | Viggo  |
| Anv-familh | Mortensen  |
| Deiziad ganedigezh | 20 Here 1958  |
| Lec'h ganedigezh | Watertown  |
| Tad | Viggo Peter Mortensen  |
| Mamm | Grace Gamble Atkinson  |
| Pried | Exene Cervenka  |
| Kompagnun(ez) | Ariadna Gil  |
| Bugel | Henry Mortensen  |
| Yezh vamm | saozneg, spagnoleg  |
| Yezhoù komzet pe skrivet | saozneg, spagnoleg, italianeg, daneg, galleg  |
| Yezh implijet dre skrid | saozneg, spagnoleg  |
| Bet war ar studi e | St. Lawrence University, Watertown High School  |
| Deroù ar prantad labour | 1984  |
| Strollad politikel | Strollad Demokratel  |
| Benveg sonerezh | mouezh, klavier  |
| Oberenn heverk | Far from Men, Captain Fantastic, Green Book, The Lord of the Rings, Thirteen Lives  |
| Teuliad arzour e | National Gallery of Art Library  |
| Ezel eus | Òmnium Cultural  |
| Tachenn | Western (doare)  |
| Bet kinniget evit | Academy Award for Best Actor, Academy Award for Best Actor, Golden Globe Award for Best Actor in a Motion Picture – Musical or Comedy, European Film Award for Best Actor, Academy Award for Best Actor  |
| Statud e wirioù aozer | Oberennoù dezhe gwirioù aozer  |

  Eus Wikidata
**Viggo Peter Mortensen** a zo un aktour, ur barzh hag ul livour stadunanat ganet e 1958, bet anavezet p'en deus c'hoariet Aragorn e-barzh an tri film *The Lord of the Rings* sevenet gant Peter Jackson : *The Lord of the Rings: The Fellowship of the Ring* (2001), *The Lord of the Rings: The Two Towers* (2002 ha *The Lord of the Rings: The Return of the King* (2003).

## Buhez

Viggo Mortensen a zo ganet eo d'an 20 a viz Here 1958 e New York. E dad a oa eus Danmark hag e vamm a oa stadunanat. Tremenet en deus e vugaleaj e Manhattan a-raok heuliañ e diegezh e Venezuela, en Arc'hantina, hag e Danmark. E dud a zispartias pa oa en e 11 vlez. Mont a reas neuze d'ar Stadoù-Unanet da veviñ get e vamm hag e zaou vreur, e New York.

Eus 1987 betek 1998 ez eo bet dimezet da Exene Cervenka, kanerez ar strollad punk X ; ur mab o deus bet, anvet Henry Blake Mortensen. Cholbet eo bet gant Lola Schnabel ivez.

Komz a ra spagnoleg, daneg ha saozneg, ha barrek a-walc'h eo e galleg, en italianeg, e svedeg hag e norvegeg.

## Filmoù

E 1982, distreiñ a reas d'ar Stadoù-Unanet, evit gant studioù evit bout aktour get Warren Robertson da gelenner, hag e pignas war al leurenn evit ar wezh kentañ er c'hoariva Workshop, e New York. Lakaat a reas ar pezh-c'hoari *Bent* war al leurenn, a reas berzh bras e Los Angeles, hag a a dalvezas dezhañ resev ur priz (*Dramalogue Critic's Award*).

E 1985 e voe merzet e voe e-touesk aktourion e gentañ film, *Witness* gant Peter Weir, ma c’hoarie un Amish. E gwirionez ne oa ket e film kentañ rak kemeret en doa perzh e-barzh *The Purple rose of Cairo* get Woody Allen hag e *Swing Shift*, met troc’het e oa bet an tammoù ma c'hoarie. Goude-se avat e labouras e filmoù eil rummad evel *Prison* hag e *Leatherface: Texas Chainsaw Massacre III,”Young Guns 2”*. Ret e voe dezhañ gortoz 1991 evit diskouez e varregezh e-barzh *The Indian Runner*, get Sean Penn, ma c’hoari un den taer moustret gant Brezel Viêt Nam.

Goude se en devoe poan o kavout un roll kevatal ha c'hoari a reas eil rolloù en un toullad filmoù. E 1994 e c’hoarias ur *gangster* en ur gador-ruilh e-barzh *Carlito's way* eus Brian De Palma. E kalz filmoù birvidik e voe e-pad ar blezadoù 90, evel *G.I. Jane* Ridley Scott hag *A perfect murder* Andrew Davis. Gwelout a reer anezhañ o c'hoari e *Crimson Tide* Tony Scott, *Daylight* Rob Cohen, *A Walk on the Moon* Tony Goldwyn, *American Yakuza* Frank A. Cappello, *Vanishing Point*, ur *remake* sevenet gant Charles Robert Carner, e daou film aozet gant Philip Ridley, *The Reflecting Skin* ha *The Passion of Darkly Noon*, e *28 Days* hag e *The Prophecy*, gant Christopher Walken, sevenet gant Betty Thomas.

Barzh ha livour eo Viggo Mortensen ivez. Labourat a reas get Jane Campion (livourez ha sevenourez filmoù) e-barzh *The portrait of a lady* ha get Gus Van Sant e *Psycho* e 1998.

Kent c'hoari roll Aragorn e oa anavet ar muiañ evit bout c'hoariet an ofiser John Urgayle in *G.I. Jane* gant Demi Moore.

Berzh gwirion a reas get ar filmoù *The Lord of the Rings*, ma c’hoari Aragorn, roue ar Gondor, unan eus tudennoù pennañ ar film. Tri blez àr-lerc’h, goude bout echuet an trede film, e krogas en ur film all gant Joe Johnston, *Hidalgo* , ma c’hoari ur cowboy rediet d’ober ur redadeg en dezerzh. C’hoariet en deus ivez e-barzh *A History of Violence*, ur film deuet er-maez e miz Here 2005.

## Liammoù diavaez

* (en) Viggo Mortensen en *Internet Movie Database*